Foto: AFP 2018 / Mandel Ngan AQSh prezidenti Donald Tramp Singapurning Broadcom ishlab chiqaruvchisi tomonidan Amerikaning Qualcomm korporatsiyasini sotib olish bo‘yicha kelishuvni bloklab qo‘ydi. Bu haqda davlat rahbari farmonida aytiladi. "Qualcomm’ning ushbu xaridor tomonidan ehtimoliy sotib olinishi taqiqlanadi", - deyiladi Trampning farmonida. AQSh prezidentining bildirishicha, Broadcom kelishuv amalga oshirilganidan so‘ng, “AQSh milliy xavfsizligiga tahdid soluvchi harakatlarni qilishi mumkin” ekanidan dalolat beruvchi holatlar mavjud. Bundan tashqari, kelajakda shunday kelishuvlarning barchasi bloklanadi, deyiladi farmonda.